cyanic-selkie/wikianc huggingface dataset:
Հայկական հոսպիտալ
Ծանոթագրություններ
Կատեգորիա:Հայկական մշակութային ժառանգություն Ուկրաինայում
Մամատիկին
Մամատիկին, հայկական իգական անուն։ Առաջացել է հայերեն Մամա անունից և տիկին բառից։ Գործածվել է 13-15-րդ դարերում ։
Ծանոթագրություններ
Կատեգորիա:Հայկական իգական անձնանուններ
Անտանաս Դրիլինգա
Անտանաս Դրիլինգա (Antanas Drilinga, 16 մայիսի, 1935, Պիլկիշկյայ, Անիկշայի շրջան), լիտվացի բանաստեղծ, արձակագիր։
Կենսագրություն
Անտանաս Դրիլինգան ծնվել է 1935 թվականի մայիսի 16-ին Լիտվայի Անիկշայի շրջանի Պիլկիշկայ գյուղում։ 1955—1959 թվականներին սովորել է Վիլնյուսի մանկավարժական ինստիտուտում, որտեղ ուսումնասիրել է լիտվերեն ու լիտվական գրականություն, իսկ 1973 թվականից լրագրություն է սովորել Վիլնյուսի համալսարանում (ավարտել է 1976 թվականին)։ 1958—1962 թվականներին աշխատել է «Կոմյաունիմո տեսա» („Komjaunimo tiesa“, «Կոմերիտական ճշմարտություն») թերթի խմբագրությունում։ Աշխատել է նաև Լիտվայի Կոմունիստական կուսակցությունում (1963—1965)։ Ավելի ուշ աշխատել է «Մոկսլեյվիս» („Moksleivis“, «Դպրոցական», 1965—1966) աշակերտական ամսագրի խմբագրությունում, իսկ 1966—1972 թվականներին եղել է «Նեմունաս»]] („Nemunas“) երիտասարդական ամսագրի խմբագիր։ Հետագայում եղել է Լիտվայի գրողների միության «Լիտերատուրա իր մյանաս» („Literatūros ir menas“) շաբաթաթերթի խմբագիր։
1962 թվականից Լիտվայի գրողների միության անդամ է։ 1970—1990 թվականներին եղել է Լիտվայի գրողների միության նախագահության անդամ, իսկ 1971—1974 թվականներին՝ Լիտվայի գրողների միության Կաունասի բաժանմունքի քարտուղար։
«Պոեզիայի գարուն» գրական փառատոնի մրցանակի դափնեկիր է (1972)։
Ստեղծագործություն
Անտանաս Դրիլինգայի բանասստեղծությունները թարգմանվել են ռուսերեն և լույս են տեսել «Ընտրյալ քնարերգություն» (Մոսկվա, 1966) և «Սիրո մենախոսություններ» (Մոսկվա, 1973) գրքրեով։ Անտանաս Դրիլինգայի բանաստեղծություններն ընդգրկված են նաև «Լիտվայի խորհրդային գրականության անթոլոգիայում» (Վիլնյուս, 1980) ։
Արտաքին հղումներ
Կատեգորիա:Լիտվացի բանաստեղծներ Կատեգորիա:Լիտվացի գրողներ Կատեգորիա:Խորհրդային գրողներ Կատեգորիա:Վիլնյուսի համալսարանի շրջանավարտներ
Ժուան Լորենսու
Ժուան Մանուել Գոնցալվես Լորենսու, անգոլացի քաղաքական գործիչ, 2017 թվականի սեպտեմբերի 26-ից հանդիսանում է Անգոլայի 3-րդ նախագահը ։ Նախկինում՝ 2014-2017 թվականներին, զբաղեցրել է պաշտպանության նախարարի պաշտոնը, իսկ 2018 թվականի սեպտեմբերին դարձել է իշխող կուսակցության՝ Անգոլայի ազատագրման ժողովրդական շարժման նախագահը։ Նա 1998-2003 թվականներին կուսակցության գլխավոր քարտուղարն էր։
Որոշվեց, որ Ժուան Լորենսուն 2016 թվականի դեկտեմբերին կզբաղեցնի կուսակցության թիվ մեկ պաշտոնը 2017 թվականի օգոստոսի օրենսդրական ընտրություններում։ Ըստ 2010 թվականի սահմանադրության՝ «Հանրապետության նախագահ և գործադիրի ղեկավար է ընտրվում այն անձը, որը գլխավորում է այն քաղաքական կուսակցության կամ քաղաքական կուսակցությունների կոալիցիայի ազգային ցուցակը, որը ստացել է ընդհանուր ընտրություններում ամենաշատ ձայները...» (հոդված 109) ։ Քանի որ Անգոլայի ազատագրման ժողովրդական շարժումը ստացավ 150 մանդատների մեծամասնությունը, Լորենսուն ինքնաբերաբար դարձավ Անգոլայի նախագահ՝ հաջորդելով Ժոզե Էդուարդու դուշ Սանտուշին, ով իշխանության ղեկին էր 38 տարի շարունակ։ Լորենսուի պաշտոնական երդմնակալության արարwղությունը կայացավ 2017 թվականի սեպտեմբերի 26-ին ։
Վաղ կյանք
1954 թվականին ծնված Լորենսուն մեծացել է տասը երեխաներից բաղկացած, քաղաքականության մեջ ներգրավված ընտանիքում։ Նրա հայրը՝ Սեկերա Խուան Լորենսուն (1923-1999) էր ՝ բնիկ մալանժեցի, բուժեղբայր և ազգայնական, ով երեք տարվա ազատազրկում է կրել՝ պորտուգալական Անգոլայում անօրինական քաղաքական գործունեություն ծավալելու համար ։ Նրա մայրը՝ Ժոզեֆա Գոնչալվես Չիպրիանո Լորենսուն (1928-1997) էր՝ դերձակուհի Մոսամեդիշից ։ Նա պորտուգալերենով ստացել է և՛ նախնական, և՛ միջնակարգ կրթություն Բիե նահանգում և Լուանդայում ։
Կրթություն և ռազմական կարիերա
Լորենսուն սովորել է Լուանդայի Արդյունաբերական ինստիտուտում և ավելի ուշ մասնակցել 1974 թվականի օգոստոսին տեղի ունեցած Պոնտա Նեգրա ազատագրական պայքարին, որտեղ նա եղել է Անգոլայի ազատագրման ժողովրդական շարժման զինվորների առաջին խմբի մեջ, որը մտել է Անգոլայի տարածք Միկոնժի միջոցով, դեպի Կաբինդա քաղաք Պորտուգալիայի գաղութային ռեժիմի անկումից հետո։ Նա սկսել է իր ռազմական կարիերան՝ պայքարելով պորտուգալացիների դեմ Անգոլայի Անկախության պատերազմում և որպես Անգոլայի ազատագրման ժողովրդական շարժման անդամ կռվել Անգոլայի քաղաքացիական պատերազմում ։ Լորենսուն իր ուսուցումն անցկացրեց հրետանու ոլորտում, այնուհետև դարձավ Անգոլայի ազատագրման ժողովրդական շարժման քաղաքական սպա։ 1978 թվականին Լորենսուն մեկնել է Խորհրդային Միություն և սովորել Լենինի ռազմաքաղաքական ակադեմիայում, որտեղ շարունակել է իր ռազմական պատրաստությունը և ավարտել պատմական գիտությունների մագիստրոսի կոչումը։ Ավելի ուշ նա վերադարձավ Անգոլա 1982 թվականին։ Այժմ հրետանու գեներալ Լորենսուն շրջվեց դեպի քաղաքականություն և 1984 թվականին նշանակվեց Մոքսիկո նահանգի նահանգապետ ։
Քաղաքական կարիերա
Լորենսույի վաղ քաղաքական կարիերան հիմնականում սահմանափակված էր Անգոլայի ազատագրման ժողովրդական շարժման շրջանակներում հանդես գալով որպես սպա, որը պատասխանատու էր պարտիզանական զինվորների բարոյականությունը բարձր պահելու համար։ 1984 թվականին Մոքսիկո նահանգի նահանգապետ նշանակվելուց հետո նա շարունակեց աճել իշխող կուսակցության շարքերում ։ Նա նաև ծառայել է որպես Անգոլայի ազատագրման ժողովրդական շարժման Մոքսիկո նահանգի նահանգային հանձնակատար, 3-րդ ռազմական քաղաքական շրջանի Տարածաշրջանային ռազմական խորհրդի նախագահ, Անգոլայի ազատագրման ժողովրդական շարժման առաջին քարտուղար և Բենգուելա նահանգի նահանգային հանձնակատար ։ 1992-1997 թվականներին եղել է Անգոլայի ազատագրման ժողովրդական շարժման տեղեկատվության քարտուղարը, իսկ 1993-1998 թվականներին՝ Ազգային ժողովում Անգոլայի ազատագրման ժողովրդական շարժման պատգամավորական խմբի նախագահ ։
1998 թվականի դեկտեմբերի 12-ին Կուսակցության համագումարում նա ընտրվեց որպես Անգոլայի ազատագրման ժողովրդական շարժման գլխավոր քարտուղար։ Ասում են, որ նա ընտրվել է նախագահ Ժոզե Էդուարդու դուշ Սանտուշի բարեհաճության շնորհիվ, և ենթադրվում էր, որ Լորենսուն կարող է հաջորդել տարիներով իշխող Սանտուշին ։ Այնուամենայնիվ, այն բանից հետո, երբ 2001 թվականին Սանտուշը ասաց, որ չի ձգտի վերընտրվել որպես նախագահ, Լորենսուն բացահայտորեն ցանկություն հայտնեց դառնալու Անգոլայի ազատագրման ժողովրդական շարժման նախագահի թեկնածուն և դրանով իսկ վնասեց իր հեղինակությունը Սանտուշի մոտ, ով, ըստ երևույթին, իրականում մտադիր չէր հեռանալ պաշտոնից, սակայն ձգտում էր բացահայտել քաղաքական մրցակիցներին ։ 2003 թվականի դեկտեմբերին կուսակցության համագումարի արդյունքում Խուլաո Մատեուս Պաուլոն փոխարինեց նրան Անգոլայի ազատագրման ժողովրդական շարժման գլխավոր քարտուղարի պաշտոնում։
Լորենսուն 2003-2014 թվականներին եղել է Ազգային ժողովի առաջին փոխնախագահ։ 2014 թվականի ապրիլին նշանակվել է պաշտպանության նախարար, իսկ 2016 թվականի օգոստոսին՝ Անգոլայի ազատագրման ժողովրդական շարժման փոխնախագահ ։ 2018 թվականի սեպտեմբերին նա դարձավ Անգոլայի ազատագրման ժողովրդական շարժման նախագահ՝ փոխարինելով Ժոզե Էդուարդու դուշ Սանտուշին ։
Լորենսուն շատ մտերիմ է Էլիոթ Բրոիդիի հետ։ Բրոիդին «Circinus» ընկերության միջոցով 2017 թվականի հունվարին ստացել է 6 միլիոն դոլար՝ Անգոլայի շահերի անունից լոբբինգ անելու համար՝ հանդիպումներ կազմակերպելով անգոլացիների և Միացյալ Նահանգների մի շարք հանրապետական սենատորների հետ, այդ թվում Ռոն Ջոնսոնի և Թոմ Քոթոնի հետ։ Վերջինս նպաստեց Վաշինգտոնի և Լուանդայի միջև հարաբերությունների սերտացմանը և փորձ արվեց հանդիպումներ կազմակերպել Լորենսույի և Մայք Փենսի ու Դոնալդ Թրամփի միջև՝ թույլ տալով Լորենսույին մասնակցել 2017 թվականի սեպտեմբերի միջոցառմանը Թրամփի Mar-a-Lago ակումբում, սակայն Լորենսուն այդպես էլ չմասնակցեց ։
2018 թվականի հունիսին Լորենսուն օրինականացրեց Անգոլայի առաջին ԼԳԲՏ կոլեկտիվը։ Հաջորդ հունվարին նա չեղյալ համարեց 1886 թվականի գաղութային օրենքը, որն արգելում էր միասեռականությունը և դրանով արգելեց խտրականությունը ԼԳԲՏ համայնքի նկատմամբ։ Բարեփոխումների արդյունքում թույլատրվեց աբորտը բռնաբարության և մոր կամ պտղի համար վտանգի դեպքում  ։
Անձնական կյանք
Նա ամուսնացած է Անգոլայի ազատագրման ժողովրդական շարժման պատգամավոր և պլանավորման նախկին նախարար Անա Աֆոնսո Դիաս Լորենսույի հետ, ով մինչև 2016 թվականը Համաշխարհային բանկում զբաղեցնում էր պաշտոն։ Բացի իր բնիկ ուբունտու լեզվից և պորտուգալերենից, նա տիրապետում է ռուսերենին, իսպաներենին և անգլերենին ։ Նա հասարակության շրջանում հայտնի է «Ti Mimoso» և «JLo» մականուններով ։
Ծանոթագրություններ
Կատեգորիա:Անգոլայի քաղաքական գործիչներ Կատեգորիա:Պետության գործող ղեկավարներ Կատեգորիա:Գեներալներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:Անգոլայի նախագահներ
Շավշեթի լեռնաշղթա
Շավշեթի լեռնաշղթա (შავშეთის ქედი), լեռնաշղթա Անդրկովկասի հարավարևմտյան մասում, Աջարիայի և Թուրքիայի սահմանին։ Երկարությունը 65 կմ է, բարձրությունը՝ 2812 մ (Խևա լեռ)։ Գերակշռում է սարավանդաձև մակերևույթը։ Կազմված է հրաբխաշին ֆլիշներից և ավազաքարերից։ Լանջերը անհամաչափ են, ծածկված լայնատերև և եղրնու, եղրինի անտառներով, մշտականաչ ենթաանտառով, կատարային մասը՝ ենթաալպյան մարգագետիններով։
Կատեգորիա:Լեռնաշղթաներ այբբենական կարգով Կատեգորիա:Վրաստանի լեռնաշղթաներ
Լոռվա ջրանցք
Լոռու ջրանցք, ջրանցք Հայաստանի Լոռու մարզում։ Լոռվա ջրանցքի՝ Լոռկանալի շինարարությունը ծրագրվել է դեռևս նախապատերազմյան շրջանում, սակայն պատերազմի պատճառով հետաձգվել է և մեկնարկել է 1943 թվականին, նպատակ ունենալով ոռոգելի դարձնել Ձորագետ-Դեբեդ գետերի Լոռվա Սարահարթի ձախափնյա դաշտերը։ Ջրանցքի շինարարությնունը սկսվել է Ագարակագետից, կամ Արխաշան գետակից և հասել մինչև Օձունի դաշտավայրեր։  Ըստ էության  առաջին տասնամյակներում ջրանցքի ջրերը ոռոգել են Կողես, Յաղդան, Աղեգի, Արևածագ, ծաթեր, Այգեհատ, Արդվի, Օձուն, Ամոջ և  Հագվի գյուղերի դաշտերի մի մասը։ Շահագործման է հանձնվել 1945 թվականին։  Ջրանցքը գրեթե ամբողջությամբփորվել է մարդկանց ձեռքի աշխատանքով։ Հազվադեպ տեղերում միայն հնարավոր է եղել փոքր քանակությամբ պայթեցումներ անել։ Պատերազմի պատճառով պայթուցիկ հայթայթելը դժվար էր։ Աշխատանքներում  ներգրավված են եղել  շահառու դարձող կոլտնտեսությունների կին և տղամարդ բանվորները, որոնք աշխատել են աշխատանքային պարհակով, անհատույց, իրենց հատկացված տեղամասերում, իրենց հիմնական աշխատանքի ժամերից դուրս։ Ծանր ու դաժան է եղել ջրանցքի շինարարությունը, քանի որ ողջ օրը աշխատելով կոլտնտեսության դաշտում կամ ֆերմաներում, ուշ երեկոյան կոլտնտեսականները ջրանցքի շինարարություն էին հասնում և ողջ գիշեր աշխատում էին, փորձելով կատարել տրված պլամնը։ Առավոտյան կրկին վերադառնում էին հիմնական աշխատանքին, այն էլ ոտքով։ 1958 թվականին ջրանցքը երկարացվել և ջրառը կատարվել է Ձորագետի Տաշիր վտակից, այս կերպ ոռոգելի դարձնելով նաև Ստեփանավանի տարածաշրջանի մի քանի գյուղերի հողերը։ Հետագա տարիներին ջրանցքի երկարությամբ պոմպակայաններ են տեղադրվել, ինչը հնարավորություն է տվել ոռոգելի դարձնել նաև ջրանցքի զրոյական կետից բարձր հողերը։  Մայր ջրանցքի երկարությունը 45,6 կմ է, ջրթողունակությունը՝ 2,5 մ³/վ։ Ջրառը կատարվում է պատվարային եղանակով։
Ծանոթագրություններ
Կատեգորիա:Լոռու մարզի ջրանցքներ
Չեմպիոնների միջազգային գավաթ 2013
Չեմպիոնների միջազգային գավաթ 2013 (անգլ.՝ 2013 International Champions Cup), չեմպիոնների միջազգային գավաթ ընկերական մրցաշարի 1-ին մրցաշրջանը, որն անցկացվել է հուլիսի 27-ից օգոստոսի 7-ը՝ ԱՄՆ-ում և Իսպանիայում։ Մասնակից ակումբների թիվը 8 է։
Ֆորմատ
Առաջնությունը կազմված է 4 թիմերից բաղկացած 2 խմբից՝ «Արևելյան» և «Արևմտյան» խումբ։ Առաջին ռաունդի հաղթողները խաղում էին երկրորդ ռաունդում, ինչպես նաև՝ առաջին ռաունդի պարտվողները նույնպես խաղում էին երկրորդ ռաունդում։ Առաջին երկու ռաունդում հաղթած թիմերը խաղում էին եզրափակչում։ Մնացած թիմերի համար եզրափակչում իրենց դիրքերը որոշվում էին ըստ նրանց դիրքի խմբում՝ հետևյալ կանոնների համաձայն.
Արևմտյան խումբ
Բոլոր ժամերը գրված են Երևանի ժամանակով (UTC+4)
Արևելյան խումբ
Բոլոր ժամերը գրված են Երևանի ժամանակով (UTC+4)
Տեղեր գրավելու ռաունդ
Բոլոր ժամերը գրված են Երևանի ժամանակով (UTC+4)
Ռենե Ադորե
Ռենե Ադորե (Renée Adorée ), ազգությամբ ֆրանսիացի ամերիկյան դերասանուհի։ Առավել հայտնի է եղել համր ֆիլմերում իր դերերով։ Ռենե Ադորեի իսկական անուն - ազգանունը՝ Ժաննա դե լա Ֆոնտե է (Jeanne de la Fonte) ։ Նրա ծնողները եղել են կրկեսի ակրոբատներ։ Հիմնականում նկարահանվել է համր ֆիլմերում, սակայն նա այն հաջողակներից էր, ով հնչուն ֆիլմերի հայտնագործումից հետո նկարահանվել է նաև այդ ֆիլմերում։ Ռենե Ադորի առավել նշանակալի ու հիշարժան աշխատանքը համարվում է Առաջին համաշխարհային պատերազմի մասն պատմող «Մեծ շքերթ» (The Big Parade) ֆիլմի գլխավոր հերոսուհու՝ Մելիզանդեի դերի տպավորիչ կատարումը։ Կինոդերասանուհու ստեղծագործական գործունեությունն ընդհատվել է ուժերի ծաղկման շրջանում. նա մահացել է 35 տարեկան հասակում, տուբերկուլյոզից, Լոս Անջելեսի առողջարաններից մեկում։ Թաղվել է Hollywood Forever գերեզմանատանը ։ Նրա ողջ ունեցվածքը, որ գնահատվել է 2.429 դոլար, փոխանցվել է Անգլիայում ապրող մորը ։ Տարիներ անց Հոլիվուդի փառքի ճեմուղում բացվել է համր կինոյի վառ աստղերից մեկը համարվող Ռենե Ադորեին նվիրված աստղ ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Տուբերկուլոզից մահացածներ Կատեգորիա:Դերասանուհիներ այբբենական կարգով Կատեգորիա:Ամերիկացի կինոդերասանուհիներ Կատեգորիա:Թատրոնի դերասաններ Կատեգորիա:Ֆրանսիացի դերասանուհիներ Կատեգորիա:Բեմական կեղծանուններ
Դարյա Նաումովա
Դարյա Նաումովա (Дар'я Сяргееўна Навумава, ), բելառուս ծանրորդ, 2016 թվականի Օլիմպիական խաղերի արծաթե մեդալակիր 75 կգ քաշային կարգում ։ 2019 թվականի Եվրոպայի չեմպիոն։ 2018 թվականի աշխարհի առաջնության մրցանակակիր։ Բելառուսի Հանրապետության միջազգային կարգի սպորտի վարպետ։
Կենսագրություն
Ապրում է Բոբրույսկում։
Կարիերա
Միջազգային ասպարեզում նորամուտը նշել է 2012 թվականին Եվրոպայի մինչև 69 կգ պատանիների առաջնությունում։ Հետագայում հանդես է եկել մինչև 75 կգ քաշային կարգում ։
2018 թվականի նոյեմբերի սկզբին Աշխաբադում կայացած աշխարհի առաջնությունում Բելառուս մարզուհին, մինչև 81 կգ քաշային կարգում, նվաճել է բացարձակ արծաթե մեդալ։ Ընդ որում հրում վարժությունում նա փոքր ոսկե մեդալ է նվաճել 137 կգ ծանրաձողը պահելով գլխավերևում, իսկ պոկում վարժությունում փոքր բրոնզե մեդալ է նվաճել 108 կգ արդյունքով։
2019 թվականին Բաթումիում կայացած Եվրոպայի առաջնությունում Դարյան նվաճեց մինչև 76 կգ քաշային կարգի չեմպիոնի տիտղոսը՝ երկու վարժությունների արդյունքում վերցնելով 242 կգ քաշ։ Պոկում վարժությունում նա երկրորդն էր (106 կգ), իսկ հրում վարժությունում՝ առաջինը (136 կգ)։
Իսկ սեպտեմբերին Նաումովան, որը հանդես էր գալիս 81 կգ քաշային կարգում, չորրորդ տեղն էր գրավել Պատայայի աշխարհի առաջնությունում։ Նա ցույց է տվել 244 կգ (109+135) արդյունք՝ 6 մոտեցումից կատերելով միայն 3-ը։
Ծանոթագրություններ
Կատեգորիա:2016 թվականի Ամառային օլիմպիական խաղերի արծաթե մեդալակիրներ Կատեգորիա:Պատվո շքանշանի ասպետներ (Բելառուս)
Լորագետ (գետակ, Շիրակի մարզ)
Լորագետ, գետակ Հայաստանի Շիրակի մարզում։ Սկիզբ է առնում Զարիշատի լեռների լանջերից և հոսելով Լորասար գյուղի արևելյան եզրով, Ծաղկուտ գյուղի հարավային մասում թափվում Արփա լճի ջրամբար։ Երկարությունը՝ 6,5 կմ ։
Ծանոթագրություններ
Կատեգորիա:Շիրակի մարզի գետեր
Թեոդոր Հոլլ
'''Թեոդոր Ա. Հոլլ''' (Theodore А. Hall, ), ֆիզիկոս-հրաշամանուկ, Մանհեթենյան նախագծի մասնակից։ Ծրագրի գաղտնիքները փոխանցել է ԽՍՀՄ-ին, բացահայտվել է, բայց չի դատապարտվել, այլ միայն ազատվել է աշխատանքից։ Գիտությամբ  է զբաղվել ԱՄՆ-ում և Անգլիայում, արժեքավոր ներդրում է ունեցել կենսաբանական օբյեկտների հետազոտության մեթոդներում։
Կրթություն
14 տարեկան հասակում ընդունվել է Կոլումբիայի համալսարան, 16 տարեկանում` Հարվարդ։ Այնտեղ նա 18 տարեկանում ստացել է գիտական աստիճան, իսկ 19 տարեկանում ընդգրկվել է միջուկային զենքի մշակման Մանհեթենի նախագծի մեջ, որտեղ աշխատել է շատ ինտենսիվ, որպեսզի առաջ անցնի նացիստական Գերմանիայի համանման մշակման ծրագրից ։
Հոլլն ավարտել է ուսումը և զբաղվել է գլխավորապես մոլեկուլային կենսաբանությամբ։ Հոլլն արժեքավոր ներդրում է կատարել էլեկտրոնային մանրադիտակի կիրառմամբ կենսաբանական օբյեկտների ռենտգենյան մեթոդներով ուսումնասիրության գործում, որը համարվել է իր կյանքի բարձրագույն նվաճումը։ 1968 թվականին Հոլլի հայտնագործած մեթոդը թույլ է տալիս իմանալ էլեկտրոնային մանրադիտակի տակ գտնվող նմուշի քիմիական կազմը ըստ նմուշի ռենտգենյան ճառագայթների արտանետած սպեկտրի ։ 1962 թվականից ապրել է Անգլիայում, որտեղ աշխատել է Կավենդիշի լաբորատորիայում, Քեմբրիջում։
Խորհրդային լրտես
Շատ տարիներ անց հայտնի է դարձել, որ նա զուտ մաքուր իդեալիստական հայացքներից ելնելով իր ծառայություններն է առաջարկել խորհրդային կողմին, դիմելով ԱՄՆ ԿոմԿուսին և առաջին իսկ հանդիպման ժամանակ ՝ 1944 թվականին փոխանցելով պլուտոնիումային «Ֆաթ Ման» ռումբի  (Fat Man) գծագրերը։ Ընդ որում, ըստ երևույթին, խորհրդային կողմին հայտնել է ռումբի աշխատանքի կարևոր սկզբունքը` իմպլոզիումային պայթյունը։ Ըստ որոշ խորհրդային աղբյուրներին տեղեկացրել է նաև առաջին միջուկային փորձարկման ամսաթիվը ։
Հոլլը բացահայտվել է ամերիկյան հակահետախուզության «Վենոնա» նախագծի շրջանակներում որպես «Մլադ» մականունով գործակալ։ Քանի որ «Վենոնա» նախագիծը գաղտնի էր, այն հնարավոր չէ օգտագործել դատարանում և իշխանությունները կարող էին ընդամենը հեռացնել Հոլլին ։
Մահ
Մահացել է 1999 թվականի նոյեմբերի 1- ին Քեմբրիջում։
Հղումներ
Կատեգորիա:Հարվարդի համալսարանի շրջանավարտներ Կատեգորիա:Անձինք այբբենական կարգով Կատեգորիա:Հոկտեմբերի 20 ծնունդներ Կատեգորիա:1925 ծնունդներ Կատեգորիա:Նոյեմբերի 1 մահեր Կատեգորիա:1999 մահեր Կատեգորիա:Ամերիկացի ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:20-րդ դարի ֆիզիկոսներ Կատեգորիա:Չիկագոյի համալսարանի շրջանավարտներ
Սեն Սովյոր սյուր Տինե
Սեն Սովյոր սյուր Տինե (Saint-Sauveur-sur-Tinée), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Գրաս շրջանի Վալբոն կանտոնում ։ Մինչև 2015 թվականի մարտը կոմունան վարչականորեն ընդգրկված էր Լե Բար սյուր Լու լուծարված կանտոնի կազմում (Գրաս շրջան)։
Կոմունայի տարածքը կազմում է 32.28 կմ², 2006 թվականին բնակչությունը կազմել է 346 մարդ աճի միտումով, 2012 թվականին՝ 347 մարդ, բնակչության խտությունը՝ 10.7 մարդ/կմ²։
Բնակչություն
Կոմունայի բնակչությունը 2011 թվականին կազմել է 345 մարդ, 2012 թվականին՝ 347 մարդ.
Բնակչության թվաքանակի դինամիկան ։
Տնտեսություն
2010 թվականին աշխատունակ տարիքի (15-64 տարեկան) 192 բնակիչներից 153-ը եղել են տնտեսապես ակտիվ, 39-ը՝ ոչ ակտիվ (ակտիվության գործակիցը կազմել է 79.7 %, 1999 թվականին եղել է 66.7 %: Աշխատունակ տարիքի 153 ակտիվ բնակիչներից աշխատում էին 145-ը (81 տղամարդ և 64 կին), 8 հաշվառված էին որպես գործազուրկ (4 տղամարդ և 4 կին)։ Աշխատունակ տարիքի 39 ոչ ակտիվ բնակիչներից 16-ը եղել են աշակերտներ կամ ուսանողներ, 13-ը՝ թոշակառուներ, իսկ 10-ը՝ ոչ ակտիվ են եղել այլ պատճառներով ։
2010 կոմունայում հաշվառված են եղել 140 հարկատու տնային տնտեսություններ, որտեղ ապրում էր 305.0 մարդ։ 19 հարկատուին բաժին ընկնող շահույթը կազմել է 290 եվրո ։
Արտաքին հղումներ
Կատեգորիա:Ֆրանսիայի բնակավայրեր
Դուինո Աուրիզինա
Դուինո Աուրիզինա  (Duino-Aurisina), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Տրիեստի գավառում։
Բնակչությունը կազմում է 8698 մարդ 2008 թվականի մարդահամարի տվյալների, բնակչության խտություն՝ 193 մարդ/կմ²։ Զբաղեցնում է 45 կմ² մակերես։ Փոստային ինդեքս՝ 34011։ Հեռախոսային կոդ՝ 040։
Ժողովրդագրություն
Բնական աճ
Արտաքին հղումներ
Կատեգորիա:Իտալիայի բնակավայրեր
Ուիլյամ Տրոստ-Էկոնգ
Գրոնինգեն
Տրոստ-Էկոնգը ծնվել է Նիդերլանդներում և հանդես եկել Ֆուլհեմի ու Տոտենհեմի երիտասարդական թիմերում։ 2013 թվականի հուլիսի 23-ին նա միացավ Գրոնինգենին։ Իր պրոֆեսիոնալ դեբյուտը նշեց սեպտեմբերի 21-ին՝ Վալվեյկի դեմ խաղում ։ 2014 թվականի հունվարի 29-ին Տրոստ-Էկոնգը վարձավճարով տեղափոխվեց Դորդրեխտ։ Իր առաջին հանդիպումը ակումբի կազմում նշեց հունվարի 31-ին՝ ՄՎՎ Մաստրիխտի դեմ խաղում ։ Դորդրեխտի կազմում նիգերիացին անցկացրեց 34 հանդիպում։
Գենտ
2015 թվականի հուլիսի 27-ին Տրոստ-Էկոնգը 3 տարվա պայմանագիր կնքեց Գենտի հետ, ինչից հետո վարձավճարով միացավ Հյոուգեսունին  ։ Իր դեբյուտը Նորվեգիայի առաջնությունում նշեց հուլիսի 31-ին Վիկինգի դեմ խաղում ։ Առաջին հանդիպումը թիմի ավագի թևկապով անցկացրեց 2016 թվականի մարտի 19-ին՝ Օլեսունի դեմ խաղում՝ այս խաղում դառնալով գոլի հեղինակ ։ 2016 թվականի հունիսին Տրոստ-Էկոնգը երկարաձգեց իր պայմանագիրը Գենտի հետ , ինչից հետո վարձավճարով վերադարձավ Հյոուգեսուն ։ Օգոստոսի 27-ին նիգերիացին գոլի և գոլային փոխանցման հեղինակ դարձավ Բրանի դեմ խաղում՝ օգնելով իր թիմին հաղթել 3-2 հաշվով ։ Հյոուգեսունի կազմում Տրոստ-Էկոնգը անցկացրեց 41 հանդիպում՝ դառնալով 4 գոլի և 2 գոլային փոխանցման հեղինակ։
2016 թվականի նոյեմբերի 8-ին Տրոստ-Էկոնգը վերադարձավ Գենտ ։ Իր դեբյուտը ակումբի կազմում նշեց 2017 թվականի հունվարի 20-ին՝ Շառլերուայի դեմ խաղում ։ Ապրիլի 2-ին նա հեռացվեց խաղադաշտից Բրյուգգեի դեմ խաղում՝ ստանալով երկրորդ դեղին քարտը հանդիպման 50-րդ րոպեին ։ Գենտի կազմում Տրոստ-Էկոնգը անցկացրեց 8 հանդիպում ։
Բուրսասպոր
2017 թվականի հուլիսի 11-ին Տրոստ-Էկոնգը 3 տարվա պայմանագիր կնքեց Բուրսասպորի հետ ։ Ակումբը նրա համար վճարեց 2 միլիոն եվրո  ։ Իր դեբյուտը Բուրսասպորի կազմում նշեց օգոստոսի 11-ին՝ Իստանբուլ Բաշակշեհիրի դեմ խաղում ։ Իր առաջին գոլը խփեց սեպտեմբերի 16-ին՝ Ենի Մալաթյասպորի դեմ խաղում ։ 2018 թվականի փետրվարի 23-ին Տրոստ-Էկոնգը հեռացվեց խաղադաշտից Գալաթասարայի դեմ խաղում՝ կարմիր քարտ ստանալով հանդիպման 38-րդ րոպեին ։ Օգոստոսի 11-ին նա գոլ խփեց Ֆեներբահչեի դեմ խաղում ։ Բուրսասպորի կազմում Տրոստ-Էկոնգը անցկացրեց 32 հանդիպում՝ դառնալով 3 գոլի հեղինակ։
Ուդինեզե
2018 թվականի օգոստոսի 17-ին Տրոստ-Էկոնգը տեղափոխվեց Ուդինեզե  ։ Իր դեբյուտը ակումբի կազմում նշեց օգոստոսի 19-ին՝ Պարմայի դեմ խաղում ։
Միջազգային կարիերա
Տրոստ-Էկոնգը իրավասու էր ներկայացնել Նիդերլանդները և Նիգերիան միջազգային ասպարեզում։ Նա հանդես եկավ Նիդերլանդերի մինչև 19 և մինչև 20 տարեկանների երիտասարդական հավաքականներում, սակայն ընտրեց խաղալ Նիգերիայի կազմում ։ 2016 թվականին Տրոստ-Էկոնգը մասնակցեց ամառային օլիմպիական խաղերին ՝ անցկացնելով 6 հանդիպում, իսկ Նիգերիան զբաղեցրեց երրորդ հորիզոնականը առաջնությունում  ` 3-րդ տեղի համար խաղում 3-2 հաշվով հաղթելով Հոնդուրասին  ։
Նիգերիայի ազգային հավաքականում իր դեբյուտը Տրոստ-Էկոնգը նշեց 2015 թվականի հունիսի 13-ին՝ Չադի դեմ խաղում ։ Հավաքականի ավագի թևկապով առաջին անգամ խաղադաշտ դուրս եկավ 2018 թվականի մարտի 23-ին՝ Լեհաստանի դեմ ընկերական խաղում ։ Իր առաջին գոլը ազգային հավաքականի կազմում խփեց մայիսի 28-ին՝ Կոնգոյի Դեմոկրատական Հանրապետության դեմ խաղում ։ Հունիսի 3-ին Տրոստ-Էկոնգը ընդգրկվեց Նիգերիայի՝ աշխարհի առաջնության համար վերջնական կազմում ։ Առաջնությունում նա մասնակցեց բոլոր 3 խաղերին, իսկ Նիգերիան դուրս մնաց խմբային փուլից՝ զիջելով Արգենտինային և Խորվաթիային  ։
Միջազգային վիճակագրություն
2018 թվականի օգոստոսի 30-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Նիգերիացի ֆուտբոլիստներ Կատեգորիա:Հոլանդացի ֆուտբոլիստներ Կատեգորիա:Նիգերիայի հավաքականի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Ֆուլհեմի ֆուտբոլիստներ Կատեգորիա:Գրոնինգենի ֆուտբոլիստներ Կատեգորիա:Դորդրեխտի ֆուտբոլիստներ Կատեգորիա:Գենտի ֆուտբոլիստներ Կատեգորիա:Հյոուգեսունի ֆուտբոլիստներ Կատեգորիա:Բուրսասպորի ֆուտբոլիստներ Կատեգորիա:Ուդինեզեի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:2016 թվականի Ամառային օլիմպիական խաղերի բրոնզե մեդալակիրներ Կատեգորիա:Ուոթֆորդի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Պրեմիեր Լիգայի ֆուտբոլիստներ Կատեգորիա:Օլիմպիական խաղերի բրոնզե մեդալակիրներ
Քարե կամուրջ (Եկատերինբուրգ)
Կառուցվել է 1840-1844 թվականներին ճարտարապետ Է. Խ. Սարտորիուսի նախագծով։ Ունի դաշնային նշանակության պատմաճարտարապետական հուշարձանի կարգավիճակ (գրանցման համար՝ 6610035000), գտնվում է Մալիշևի փողոցում ։
Նկարագրություն
Կամուրջը կառուցված է խամքարից և գրանիտե սալաքարից։ Ամրության համար բոլոր հենարանային մասերի շարվածքում ներառված են մետաղական ցցեր, իսկ գետի հունի մեջ երկու հզոր քարե հենապատերն օժանդակում են կիսաշրջանաձև կամարները։ Կամրջի ճարտարապետական ձևավորումն ավարտվել է 1841 թվականին. եզրերին տեղադրվել են քարե չորս սյուն-կոթողներ և ավելացրել է 17 քարե կարճասյուներով թուջե կոփածո վանդակաճաղերով ցանկապատ։ 1950-ական թվականներին Մալիշևի փողոցով տրոլեյբուսի գործարկման հետ մեկտեղ վերակառուցվել են և ծածկվել ասֆալտով կամրջի երթևեկելի մասն ու մայթը, փոխարինվել են վանդակաճաղերը։ Բայց կամրջի ընդհանուր նկարագիրը գրեթե չի փոխվել, և այն իր կառուցվածքով շատ լավ լրացնում է քաղաքի կենտրոնում գտնվող Պատմական պուրակի համակառույցը ։
Պատմություն
Կամրջի շինարարությունը սկսվել է XIX դարի 30-ական թվականներին։ Եկատերինբուրգի հիմնադրումից հետո մեկ դար բնակիչները Իսետի մեկ ափից մյուսն անցնում էին փայտյա կամուրջներով, որոնք XIX դարի սկզբին գտնվում էին ոչ բարվոք վիճակում։ Նրանք պահանջում էին մշտական ​​վերանորոգում, չէին կարողանում դիմակայել աճող ծանրաբեռնվածությանը։ 1839 թվականին որոշվեց քաղաքում կառուցել 5 քարե կամուրջ ։
Այսօր այդ ժամանակների բոլոր շինություններից Եկատերինբուրգի կենտրոնում մնացել են միայն եզակի նմուշներ։ Մալիշևի փողոցում գտնվող քարե կամուրջը դրանցից մեկն է ։
Այս կամուրջը համարվում է Եկատերինբուրգի հիմնական ճարտարապետական հուշարձաններից մեկը։ Այնուամենայնիվ, նրա վիճակն այնքան էլ բարվոք չէ, այնպես որ քաղաքային իշխանությունները հաճախ մտածում են կամրջի վերակառուցման մասին, նույնիսկ առաջարկում են ստորգետնյա թունել անցկացնել հետիոտների համար։ Սակայն նրանց ծրագրերը դեռևս չեն իրագործվել ։
Ծանոթագրություններ
Կատեգորիա:Եկատերինբուրգի շենքեր և կառույցներ
Լորուտագետ (գետակ)
Լորուտագետ, գետակ Հայաստանի Կոտայքի մարզում, սկիզբ է առնում Նախամարգի լեռներից և Արզական գյուղից 4 կմ հյուսիս ձախից միանում Դալար գետին։ Երկարությունը՝ 6,5 կմ ։
Ծանոթագրություններ
Կատեգորիա:Կոտայքի մարզի գետեր Կատեգորիա:Դալար գետի վտակներ
Լուիզա Դանց
Կենսագրություն
Լուիզա Դանցը ծնվել է 1917 թվականի դեկտեմբերի 11-ին Գերմանիայի Վալդորֆ բնակավայրում։ Ժողովրդական դպրոցն ավարտելուց հետո աշխատել է բրանդերբուրգյան հացի խանութում։ 1940 թվականին վերադարձել է ծնողների մոտ և սկսել է ծառայել փոստում։ 1943 թվականի հունվարի 24-ին աշխատանքի հրավեր է ստացել որպես վերակացու ՍՍ֊ի կանանց օժանդակ ստորաբաժանումներում։ Նա սկսել է աշխատել Ռավենսբրյուկ համակենտրոնացման ճամբարում, ապա նրան տեղափոխել են Մայդանեկ։ Ավելի ուշ Դանցը ծառայել է Օսվենցիմում և Մալխովում։
Ձերբակալվածները հետագայում պատմում էին, որ դաժան վերաբերմունքի են արժանացել Դանցի կողմից։ Նա ծեծում էր նրանց, վերցնում էր ձմռան համար տրված հագուստը։ Մալխովում, որտեղ Դանցն ուներ ավագ վերակացուի պաշտոն, նա ձերբակալվածներին քաղցած էր պահում՝ չտալով ուտելիք երեք օր շարունակ։ 1945 թվականի ապրիլի 2-ին նա սպանել է անչափահաս աղջկա։ Պատմաբան Ս․ Էրպելը ''Gefolge der SS: Aufseherinnen des Frauen-KZ Ravensbrück. Begleitband zur Ausstellung'' գրքում գրում է, որ «կանանց կտտանքները նրան բավականություն էին պատճառում»։
Դանցը ձեբակալվել է 1945 թվականի հունիսի 1-ին Լյուտցով քաղաքում։ 1947 թվականի նոյեմբերի 24-ից մինչև դեկտեմբերի 22-ը տևած Վերին ազգային տրիբունալի դատի ընթացքում նրան ցմահ ազատազրկել են ։ Ազատվել է 1956 թվականին առողջության խնդիրների պատճառով։ 1996 թվականին նրա դեմ մեղադրանք են ներկայացրել վերը նշված երեխայի սպանության համար, սակայն այդ մեղադրանքը հանել են այն բանի պատճառով, որ բժիշկներն ապացուցել են, որ Դանցի համար չափազանց ծանր կլինի կրկնակի ազատազրկումը։ Նա բնակվում է Գերմանիայում։
The Daily Telegraph
«The Daily Telegraph» (Դեյլի թելեգրաֆ, երբեմն ուղղակի The Telegraph, հայերեն թարգմանությամբ՝ հեռագիր), բրիտանական ամենօրյա թերթ, որը հրատարակվում է 1855 թվականից սկսյալ։ Մեծ Բրիտանիայի ամենահայտնի պարբերականներից մեկը։ Օրական միջին տպաքանակը կազմում է շուրջ վեց հարյուր հազար օրինակ ։
Առաջին համարը լույս է ընծայվել 1855 թվականի հունիսի 29-ին՝ «The Daily Telegraph & Courier» անվանումով։ Հիմնադրվել է գնդապետ Արթուր Սլայի կողմից։ Ստեղծման միակ նպատակն է եղել քննադատել Քեմբրիջի հերցոգ Գեորգին, որը բրիտանական բանակի ապագա ղեկավարն էր լինելու։ Մի քանի ամիս անց թերթը գնվեց հրատարակիչ Ջոզեֆ Մոսես Լեվիի կողմից։ Վերջինս այդ ժամանակ The Sunday Times թերթի ղեկավարն էր։ Ջոզեֆը կամենում էր ստեղծել նոր էժան թերթ, որը հասու կլինի ընթերցողների լայն շրջանակներին։ 1855 թվականի սեպտեմբերի 17-ին լույս տեսավ «The Daily Telegraph & Courier» թերթի վերափոխված տարբերակը։ Անվանումը կրճատվել է 1856 թվականին և այդ թվականից ցայսօր կրում է «The Daily Telegraph» վերնագիրը։ Այն նույն թվականին Բրիտանիայում կոչվեց «ամենամեծ, ամենալավ և ամենաէժան թերթն աշխարհում»։ Դրանից հետո թերթը դարձավ Մեծ Բրիտանիայի ամենամեծ տպաքանակն ունեցող թերթը։ 1937 թվականի հոկտեմբերին հրատարակությունը միավորվեց Morning Post-ի հետ (հիմնադրված 1772 թվականին) և սկսեց կոչվել «The Daily Telegraph & Morning Post»: Այս անվանումով թերթը լույս տեսավ ընդհուպ մինչև 1969 թվականը, որից հետո կրկին հանդես եկավ նախկին անվանումով։
2004 թվականին, դատական քննության արդյունքում, թերթը 665 միլիոն ֆունտ ստերլինգի դիմաց անցավ «Բարկլայ եղբայրներ» ընկերությանը ։ Այս ընկերությանն են պատկանում նաև ամերիկյան Chicago Sun-Times և իսրայելական Jerusalem Post պարբերականները)։
Կառուցվածք
Ժամանակակից Դեյլի թելեգրաֆը բաղկացած է 3 մշտական բաժիններից՝ լուրեր, բիզնես և սպորտ։ Բացի դրանից, ամեն օր լույս է տեսնում նաև թեմատիկ խորագրերը.
Էվարիստ Նդայիշիմիե
Էվարիստ Նդայիշիմիե, պետական, ռազմական և քաղաքական գործիչ, Բուրունդիի ներկայիս նախագահը 2020 թվականի հունիսի 18-ից, հութու համայնքի ներկայացուցիչ ։
The Daily Telegraph
Sunday Telegraph
«Սանդի թելեգրաֆ» (The Sunday Telegraph), կիրակնօրյա հավելված, որը լույս է տեսնում սկսյալ 1961 թվականի փետրվարի 5-ից։ Այսօրվա դրությամբ այն լույս է ընծայվում 656 055 տպաքանակով։
Էվարիստ Նդայիշիմիե
Կենսագրություն
Ծնվել է 1968 թվականին Գիհետա կոմունայում։ Սովորել է իրավաբանություն Բուժումբուրայի Բուրունդիի համալսարանում։ 1995 թվականի ամռանը թութսի զինվորականների կողմից համալսարանի կամպուսի գրոհից հետո Նդայիշիմիեն միացել է Ժողովրդավարության պաշտպանության ազգային խորհուրդ-Ժողովրդավարության պաշտպանության ուժերին։ Աստիճանաբար անցել է ապստամբների մարտական կազմավորումների հրամանատարական դիրքեր. նրա անմիջական հրամանատարը Նկուրունզիզան էր։ Նդայիշիմիեւ մականունը եղել է «Նևա» «N.Eva» ։
Արտաքին հղումներ
Կատեգորիա:Պետության գործող ղեկավարներ Կատեգորիա:Բուրունդիի նախագահներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ
Հեյնո Էնդեն
Հեյնո Էնդեն, հանգստի անցած էստոնացի պրոֆեսիոնալ բասկետբոլիստ, որը հիմնականում խաղացել է հարձակվող պաշտպանի դիրքում ։
Կարիերա բասկետբոլում
Նրա առավել ուշագրավ նվաճումներից են 1982 թվականին Կոլումբիայի մայրաքաղաք Բոգոտայում ԽՍՀՄ թիմի կազմում բասկետբոլի աշխարհի առաջնությունում հաղթելը և նույն թիմի հետ Եվրոպայի 1983, 1985 և 1987 թվականների առաջնություններում ոսկե, արծաթե և բրոնզե մեդալների արժանանալը ։ «ԲԿՄԱ Մոսկվա» թիմի կազմում երկու անգամ արժանացել է Խորհրդային Միության չեմպիոնի կոչմանը և որպես խաղացող ավարտել իր պրոֆեսիոնալ կարիերան 1996 թվականին՝  Ֆինլանդիայում մեկ մրցաշրջան «Տամպերեեն Պյուրինտո» թիմի կազմում անցկացնելուց հետո ։ Խաղային կարիերան թողնելուց հետո մարզել է Էստոնիայի տարբեր թիմեր, այդ թվում՝ Էստոնիայի բասկետբոլի ազգային հավաքականը 2001-2004 թվականների ընթացքում։ Որպես գլխավոր մարզչի նրա լավագույն արդյունքը 2000 թվականի օլիմպիական արծաթի նվաճումն էր, երբ հաղթել են Ֆրանսիայի տղամարդկանց ազգային հավաքականին, ինչպես նաև առաջին խաղը և հաղթանակը Տալլինի «Սակու Սուուրհալ» մարզահամերգային դահլիճումում։ 2001 թվականի խաղն ավարտվել է 64-59 հաշվով ։
Անձնական կյանք
Հեյնո Էնդենը ռուս գեղարվեստական մարմնամարզորդուհի Գալինա Բելոգլազովայից որդի ունի՝ Էնթոնի Էնդենը, որը նաև ազգային մակարդակով բասկետբոլ է խաղացել Էստոնիայի տարբեր թիմերում ։ Մոսկվայում անցկացրած տարիներից ի վեր թիմակից Անդրեյ Լոպատովի ու հոկեյիստ Իգոր Լարիոնովի հետ լավ ընկերներ են։ Ներկայումս Տալլինում քրոջ՝ Պիլլի Էնդենի հետ աշխատեցնում է «Նիկոլայ» խորտկարանը ։
Ակումբային նվաճումներ
«ԲԿՄԱ Մոսկվա»
Անդրանիկ Ծառուկյան
Կենսագրություն
1915 թ. Մեծ եղեռնի օրերին զրկվել է ծնողներից։ 1918-1922 թթ. եղել է Հալեպի որբանոցում։ Ավարտել է Հալեպի Հայկազյան ազգային վարժարանը (1928 թ.)։ 1930-1934 թթ. սովորել է Բեյրութի Համազգայինի ճեմարանում։ 1935-1942 թթ. դասավանդել է Հալեպի Զավարյան վարժարանում։ 1941 թ. հիմնադրել է «Նայիրի» պարբերականը, 1946 թ. խմբագրել «Արևելք» օրաթերթը։ Եղել է դաշնակցական կուսակցության անդամ, հեռացել է 1956 թ. ։
Ստեղծագործական կյանք
Ծառուկյանի «Եղերաբախտ քերթողներ» առաջին գործը Պետրոս Դուրյանի, Միսաք Մեծարենցի, Վահան Տերյանի, Մատթեոս Զարիֆյանի մասին է։
Բանաստեղծություններում և արձակում արտացոլված են աշխարհասփյուռ հայության հույզերն ու ձգտումները, որբացած սերնդի կյանքը, վերաբերմունքը Խորհրդային Հայաստանի հանդեպ։
Գրականություն
Կատեգորիա:Սիրիահայ արձակագիրներ Կատեգորիա:Սիրիահայ բանաստեղծներ Կատեգորիա:Հայերն Օսմանյան կայսրությունում Կատեգորիա:20-րդ դարի հայ գրողներ Կատեգորիա:20-րդ դարի բանաստեղծներ Կատեգորիա:Հայ ուսուցիչներ Կատեգորիա:Օսմանյան կայսրության անձինք Կատեգորիա:Հայ տղամարդ բանաստեղծներ Կատեգորիա:Հայ տղամարդ գրողներ Կատեգորիա:20-րդ դարի հայ բանաստեղծներ Կատեգորիա:Սիրիահայ լրագրողներ Կատեգորիա:20-րդ դարի տղամարդ գրողներ Կատեգորիա:Հայ խմբագիրներ
Սոդերմանլանդ
Սոդերմանլանդ կամ Սուդերմաննիա (Södermanland), ոչ մի վարչական գործառություն չունեցող, պատմական և մշակութային նշանակություն ունեցող նահանգ Շվեդիայի հարավարևելյան ծովափին։ Սահմանակից է 4 պատմական նահանգների՝ Օստերյոտլանդ, Ներքե, Վեստմանլանդ և Ուփլանդ։ Կարճ ձևով շվեդները նահանգին կոչում են նաև Սորմլանդ։ Գտնվում է Սվեալանդ նահանգում։ Բնակչությունը 2009 թվականի դեկտեմբերի 31-ի տվյալներով կազմում է 1,193,583 մարդ։
Աշխարհագրություն
Սոդերմանլանդը իրենից ներկայացնում է բլրային ցածրադիր վայր, բաժանումը բաշխված է մի քանի մեծ, անհավասար մասերի։ Նահանգին բնորոշ է՝ ճեղքավոր տեղանք, ոչ շատ բարձր բլուրներ,նեղ հովիտներ և փոքրաթիվ լճեր (այդ թվում նշանավոր Մելարեն և Ելմարեն լճերը)։ Ափում կան մեծ թվով ծովացոցեր, թերակզիներ, շխերներ և կղզիներ։
Պատմություն
Սոդերմանլանդում հայտնաբերվել են քարի դարի որսորդական մշակույթի մնացորդներ։ Ամենահին բնակավայրը թվագրվում է մոտավորապես մ.թ.ա. VIII-VII հազար դարերին։ Նահանգում բրոնզի դարից մնացել են մեծ թվով քարե արձանագրություններ, իսկ երկաթի դարից օղակավոր ամրացումներ (fornborg)։
Ժամանակակից Սոդերմանլանդի սահմանները մի փոքր տարբերվում են միջնադարում գծված սահմաններից։ Էկերեն կղզին, որը գտնվում է Մելարեն լճում Գուստավ I-ի ժամանակաշրջանում հանձնվել է Ուփլանդ նահանգինին նաև Ստոկհոլմը իր սկզբնական սահմաններով ամենայն հավանականությամբ անցել է Օրստավիկեն նահանգին։
Սոդերմանլանդում քրիստոնեությունը ընդունվել է 1100-ական թվականներին, իսկ XII դարում Ստրենգնես դարձավ տեղի եպիսկոպոսի նստավայրը։ Պատմական աղբյուրներում նահանգը նկարագրվում է որպես միասնական դատական շրջան սկսված XIII դարի կեսից։ Բայց վարչական Սոդերմանլանդը երբեք հանդես չի եկել որակական ամբողջականությամբ։ Միջանդարյան ժամանակաշրջանում նահանգում գոյություն ունեին մեծաթիվ ազնվականներ։
Գո
Գո (չինարեն՝ 圍棋,围棋, վեյցզի, կորեերեն՝ 바둑, պադուկ, ճապոներեն՝ 囲碁, իգո) Չինական ավանդական սեղանի խաղ, որտեղ խաղացողի հիմնական նպատակը տախտակի վրա հնարավորինս շատ տարածք զբաղեցնելն ու շրջափակելն է։ Խաղը ստեղծվել է Հին Չինաստանում ավելի քան 2500 տարի առաջ։ Չնայած պարզ կանոններին, լավ գո խաղալը բավականին բարդ է(շատերը այն համարում են շախմատից բարդ խաղ)։
Խաղում կա 2 խաղացող, որոնցից մեկը խաղում է սև քարերով, մյուսը սպիտակ։ Խաղի ժամանակ քարերը շարվում են վանդակավոր տախտակի վանդակների հանգույցներում(կետեր)։ Սովորաբար խաղում են 19×19 խաղատախտակի վրա, սակայն տարածված են նաև 9×9 և 13×13 տախտակները։ Տախտակի վրա դրված քարերը շարժել չի կարելի։ Նրանք հեռացվում են տախտակի վրայից երբ շրջափակվում են հակառոկորդի քարերով։ Խաղը ավարտված է համարվում, երբ երկու խաղացողները իրար հետևից բաց են թողնում իրենց քայլը, որից հետո հաշվվում են նրանց միավորները։
2008 թվականին աշխարհում եղել է 40մլն գո խաղացող(որոնց մեծ մասը Արևելյան Ասիայից), իսկ 2015 թվականին Գոյի Միջազգային Ֆեդերացիան ունեցել է 75 անդամ-երկիր։
Կանոնները
Առաջին քայլը սովորաբար անում է սև քարերով խաղացողը։ Խաղում իրար կպած նույն գույնի քարերի համախումբը կոչվում է խումբ։ Խմբի մեջ մտնող քարերին հարևան ազատ հանգույցները(անկյունագծայինները չհաշված), կոչվում են խմբի ազատություններ։ Երբ խումբը չի ունենում ազատություն(բոլոր հարևան հանգույցներում հակառակորդի քարերն են) խմբի բոլոր քարերը հեռացվում են խաղատախտակից։ Խաղացողը իր քարերը կարող է դնել տախտակի ցանկացած կետում՝ 2 բացառությամբ՝ Երբ երկու խաղացողները հաջորդաբար իրենց քայլը բաց են թողում, խաղը համարվում է ավարտված և սկսվում է միավորների հաշվարկը։ Միավորների հաշվելու չինական մեթոդում իրար են գումարվում այդ գույնի քարերով զբաղեցված և այդ գույնով շրջափակված հանգույցների քանակները, իսկ սպիտակ խաղացողին տրվում է լրացուցիչ միավոր(կոմի)՝ խաղը երկրորդը սկսելու համար ։ Կոմին սովորաբար լինում է կոտորակային թիվ՝ ոչ֊ոքին բացառելու նպատակով։ Խաղացողները կարող են խաղից առաջ որոշել կոմիի արժեքը(տարածված են 5.5֊ը, 6.5֊ը և 7.5֊ը)։ Միավորների հաշվման ճապոնական համակարգում միավորից հանվում է նաև կորցրած քարերի քանակը։
Գոյի դրական կողմերից է նաև այն, որ իրար հետ կարող են խաղալ տարբեր մակարդակի խաղացողներ, սակայն խաղը չի կորցնի իր ինտրիգը։ Դրա համար թույլ խաղացողը խաղը սկսելուց առաջ կարող է տախտակի վրա դնել որոշակի քանակությամբ քարեր՝ նախնական առավելություն ստանալով։ Այդ քարերը անգլերենում կոչվում են handicap :
Աղբյուրներ
Կատեգորիա:Ճապոներեն բառեր և արտահայտություններ
Սաբիհա Կասիմատի
Սաբիհա Կասիմատի (Sabiha Kasimati, ), ալբանացի գիտնական- ձկնաբան, առաջին ալբանուհին էր, ով բարձրագույն կրթություն էր ստացել։ Էնվեր Խոջայի դպրոցական ընկերուհին և նրա վարչակարգի քաղաքական հակառակորդը։ Սպանվել է 1951 թվականի կոտորածի ժամանակ` Սիգուրիմիների կողմից։ Ալբանիայում կոմունիստական ռեժիմի անկումից հետո վերականգնվել է և հետմահու պարգևատրվել «Ազգի պատիվ» շքանշանով։
Կրթություն
Ծնվել է ալբանացի հայտնի բժիշկ ԱբդուրահմաՆ Կասիմատիի ընտանիքում։ Սաբիհայի հայրն ու պապն հայտնի լիբերալ ինտելեկտուալներ էին։ Մանկուց Սաբիհան հակված էր կրթություն ստանալու, գիտական գործունեության և հասարակական ակտիվության ։
1935 թվականին պետական կրթաթոշակով Սաբիհա Կասիմատին մեկնել է Իտալիա։ Թուրինի համալսարանում ուսումնասիրել է ձկնաբանություն և կենսաբանություն։ 1940 թվականին դոկտորական թեզ է պաշտպանել Ալբանիայի ջրային ֆաունայի վերաբերյալ։ Սաբիհա Կասիմատին առաջին ալբանացի կինն էր, ով ստացել էր բարձրագույն կրթություն։
Գիտական աշխատանք
Հրաժարվելով աշխատել ԱՄՆ-ում, Նա վերադարձել է հայրենիք։ Դասավանդել է Դոնիկա Կաստրիոտիի անվան ինստիտուտում։ 1940-ական թվականներին Բելցանոյում բուժում էր ստանում։ Ալբանիա է վերադարձել 1945 թվականին։
Քաղաքական ընդդիմություն
Սաբիհա Կասիմատին բացասականորեն էր վերաբերվում Ալբանիայի աշխատավորների կուսակցությանսահմանած ռեժիմին։ Նրան հատկապես վրդովեցնում էր ինտելեկտուալների հետապնդումները։ Նա բացահայտորեն համապատասխան խոսակցություններ էր վարում, հանդիպում էր պահանջում Էնվեր Խոջայի հետ` խիստ քննադատության բացահայտ արտահայտման համար ։
Ծանոթագրություններ
Կատեգորիա:Անձինք Էդիրնեից Կատեգորիա:Ալբանացի գիտնականներ
301, 302 (ֆիլմ)
Սյուժե
Դետեկտիվը զբաղվում է հետախուզությամբ անհետ կորած հեղինաի, ով ապրող մի բնակարանում, 302 համարի տակ։ Նա հետախուզում է հարևանուհուն 301 սենյակից։ Կինը հավատեցնում է, որ ոչինչ չգիտի և հենց այդ պահին խորանում իր անցյալում թե ինչպես նա ծանոթացավ հարևանուհու հետ։ 301 - հմուտ խոհարար, երբ նա իմացավ որ նրա հարևանուհանի տառապում է նեռվայն անոռեկսիայով, 301 - ը փորձեց բուժել նրան բայց հանդիպեց դիմադրությանը։ Երգու կանայք ել իրար հետ շբվելուց սկսում են հիշել իրենց անցյալը։ 301 - ը բաժանված է և վրեժ է լուծել ամուսնուց՝ ընթրիքին պատրաստելով նրա սիրելի շանը։ 302 - փոքր ժամանակ ենթարկվել է սեկսուալական բռնության խորթ հոր կողմից, ինչպես նաև հանկարծակի պատճառ է դառցել աղջկա մահի մեջ պահմտոցի խաղալուց։ Հենց այդ մանկական վնասվածքի պատճառով նրա մոտ կորել է ախոժակի զգացումը։ Վերջում 302-ը, հուսալով վերջ տալ այդ անհանգստությանը, առաջարկում է 301 սպանել նրան և ուտել, նա համաձայնվում է ։
Ծանոթագրություններ
Կատեգորիա:1995 ֆիլմեր Կատեգորիա:Հարավկորեական ֆիլմեր Կատեգորիա:Կորեերեն ֆիլմեր
Մատվեյ Պլատովի հուշարձան (Մոսկվա)
Մատվեյ Պլատովի հուշարձան (Памятник Платову), Դոնի կազակների զորքի ատաման, հեծելազորի գեներալ Մատվեյ Պլատովին նվիրված հուշարձան Մոսկվայում։ Բացվել է 2013 թվականին։ Հուշարձանի քանդակագործն է Կ. Ռ. Չեռնյավսկին։ Հուշարձանը գտնվում է Մոսկվայի Կրասնոկազարմեննայա փողոցի 6 հասցեում։
Պատմություն
Դոնի կազակների զորքի ատաման, հեծելազորի գեներալ Մատվեյ Իվանովիչ Պլատովը (1753-1818 թթ.) Նովոչերկասկ քաղաքի հիմնադիրն է և մասնակցել է 18-րդ դարի վերջի -19-րդ դարի սկզբի Ռուսական կայսրության բոլոր պատերազմներին, գլխավորել է գործող կազակական զորքերը։ Թաղված է Նովոչերկասկի Համբարձման տաճարի մոտ գտնվող դամբարանում։
Գեներալին նվիրված բրոնզե հուշարձանը հիմնադրվել է 2013 թվականին Մոսկվայի «Կազակների փառքի» այգում՝ շրջանաձև գրանիտե պատվանդանի վրա, որը գտնվում է դամբարանաթմբի տեսքով բլրի վրա։ Ատամանը պատկերված է ամբողջ հասակով, ռազմական համազգեստով և մեդալներով՝ թիկնոցը մեջքին կախ ընկած։ Գեներալը զավթիչների դեմ տարած հաղթանակից հետո կանգնած է գլուխը խոնարհած, կիվերը հանել և պահել է ձեռքին, մյուս ձեռքը դրել է սրտին։ Կողքին ձին է։ Հուշարձանի հեղինակներն են ճարտարապետ Ա. Ս. Շապինը, քանդակագործ Կ. Ռ. Չեռնյավսկին։
Պատվանդանի առջևի մասում կա մակագրություն. «1812-1814 թթ. Հայրենական պատերազմի հերոս, Դոնի Կազակների ատաման, հեծելազորի գեներալ, Ռուսաստանի կայսրության կոմս Մատվեյ Իվանովիչ Պլատով», պատվանդանի ձախ կողմում կազակների գրոհը պատկերող խորաքանդակ է, պատվանդանի աջ կողմում`կազակների մուտքն է Փարիզ, հուշարձանի հետևում՝ պատվանդանի վերևի մասում ներկայացված է Մոսկվայից դեպի Փարիզ կազակական ստորաբաժանումների շարժումների քարտեզը 1812-1814 թվականներին` տեղանքների արձանագրություններով։
Տեխնիկական տվյալներ
Հուշարձանի մոդելն ընտրվել է ստեղծագործական մրցույթի արդյունքների հիման վրա, որի հաղթող է ճանաչվել Ռուսաստանի պատվավոր նկարիչ Ալեքսանդր Շապինը։
Ե՛վ Պլատովի, և՛ ձիու արձանները բրոնզից են և տեղադրված են գորշ գրանիտե պատվանդանի վրա։ Պլատոնի բրոնզե քանդակի բարձրությունն ավելի քան երկուսուկես մետր է, պատվանդանի հետ կազմում է 3,1 մետր։ Դամբարանաթմբի շրջակայքը պատված է գետաքարով։ Դեպի հուշարձանի պատվանդան են բարձրանում աստիճաններ։
Մոսկվայի Լեֆորտովսկի շրջանում գտնվող «Կազակների փառքի» այգու տարածքը կազմում է 3,5 հեկտար ։
Արտաքին հղումներ
Կատեգորիա:Մոսկվայի հուշարձաններ Կատեգորիա:2013 հիմնադրումներ Ռուսաստանում
Սուրբ Սեղբեստրոսի օր
Սուրբ Սեղբեստրոսի օր (Սելիվերստի օր), կրոնական տոն։ Կաթոլիկ երկրներում նշվում է դեկտեմբերի 31–ին, ուղղափառներում՝ հունվարի 15–ին։ Որպես կանոն համարվում է աշխատանքային օր։
Պատմություն և տոնակատարություն
Սեղբեստրոս I Հռոմի Պապը ծնվել է 3–րդ դարում, Հռոմում՝ քրիստոնյա ընտանիքում։ Այս սուրբ քարոզչի կյանքի մասին քիչ տեղեկություններ են հայտնի, սակայն մեզ է հասել մի լեգենդ։ Այդ հին լեգենդի համաձայն, մեր թվարկության 314 թվականին, սուրբ Սեղբեստրոսը բռնել է Հին կտակարանի հրեշին՝ ծովային Լևիֆան օձին։ Կաթոլիկ միջավայրում համարվում էր, որ 1000 թվականին այս բիբլիական հրեշը ազատություն կստանար և այդժամ կգար աշխարհի վերջը։ Սակայն սուրբ Սեղբեստրոսի ջանքերով այդ ամենը տեղի չունեցավ, նա փրկեց աշխարհը բիբլիական աղետից ։ Այս լեգենդում միավորվում են Սեղբեստրոս 1–ինի, 314 թվականին սպանված հրեշի և Սեղբեստրոս 2–րդի (Հռոմի պապը 999–1003 թվականներին, ով դիմակայելով սատանայի մեքենայություններին համարվել է կախարդ) կերպարները։
Սեղբեստրոս 1–ինի աշխարհիկ կյանքի ավարտի ամեն տարելիցին կաթոլիկները աղոթում են նրա համար և այդ օրը կոչում «Սուրբ Սեղբեստրոսի օր»։ Կաթոլիկները հագնում են դիմակահանդեսի զգեստներ և իրենց կոչում Սեղբեստրոս–Կլաուսներ (զվարճալի բառախաղ Սանտա Կլաուսից)։ Մի շարք երկրներում անցնող տարվա վերջին օրը հենց այդպես էլ անվանում են՝ «Սեղբեստրոս», և «Ու՞ր ես գնալու Սեղբեստրոսին» հարցն ըստ էության նշանակում է «Որտե՞ղ ես պլանավորում նշել Ամանորը» ։
«Սուրբ Սեղբեստրոսի օրվա» ավանդույթներ տարբեր երկրներում
Այդ օրն ով արթնանում է վերջինը անվանում են «Սեղբեստրոս»։ Նիրհել սիրողն, ըստ տոնի ավանդույթի, պարտավոր է տուգանք վճարել։ Հնում հոլանդացի աղջիկները ջանում էին լինել ժրաջան և մինչ արևածագը ավարտել տան բոլոր գործերը։ Համարվում էր, որ նման եռանդը օգնում էր հարսնացուի որոնումներում և հաջորդ տարի ջանասեր աղջիկը պարտադիր կամուսնանար ։
Առավել հսկայական տոնակատարություններն անցնում են Մադեյրա կղզում։ Հսկայական տոնը շարունակվում է 20։00–ից մինչև առավոտ։ Ֆունշալը՝ պորտուգալական կղզու վարչական կենտրոնը, լուսավորում են 250 հազար բազմագույն լամպեր ։
Այս երկրում Սեղբեստրոսին անպայման պատրաստում են խնձորներով, կծվիչով և ոսպով ծածան։ Համարվում է, որ նման հյուրասիրությունը եկող տարում հաջողության և երջանկության նախաբանն է։ Սեղանին կատեգորիկ անընդունելի է պիցան, համարվում է, որ դրանից երջանկությունը կարող է «թռչել–գնալ» ինչպես թռչունը ։
Ռուսաստանում «Սեղբեստրոսի օրը» կամ «Հավ ու հավիկի օրը» նշվում է ազգային ավանդույթներով հունվարի 2–ին (15)։ Այդ օրը համարվում է հավերի տոն․ մաքրում են հավանոցները, բարելավում են թառերը, ծխահարում են պատերը մխացող կղմուխով կամ գոմաղբով ու ածխով։ Մի շարք տեղերում հավանոցում անպայման կախված է «հավերի աստվածը», որպեսզի վհուկները չճնշեն հավերին։ Վաղ առավոտյան պառավները դյութական ջրով ողողում էին դռների բարավորները, որպեսզի պաշտպանեն տան մուտքը տենդային հիվանդություններից։
Արտաքին հղումներ
Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Ամանոր
Հորշ Արզ էլ Ռաբ
Հորշ Արզ էլ Ռաբ, կամ Աստվածային մայրու անտառ (أرز الربّ), մայրու անտառների անվանում, որը գտնվում է Լիբանանում ՝ Զղարթա շրջանում՝ Հյուսիսային Լիբանան նահանգում։ Ուադի Քադիշայի (Սրբազան հովիտ) հետ միասին հանդիսանում է ՅՈՒՆԵՍԿՕ-ի Համաշխարհային ժառանգության օբյեկտ։
Պատմություն
1876 թվականին 102 հա մնացուկային անտառները պատվեցին բարձր քարե պատով, որպեսզի պաշտպանեն երիտասարդ մայրու ծիլերը լեռնային այծերից։ Պատի կառուցումը ֆինանսավորել է անգլիական թագուհու Վիկտորիան ։
Ներկայումս Արզ էր Ռաբ զանգվածը գտնվում է խիստ հսկողության։ Այն կարելի է այցելել միայն իշխանությունների հատուկ թույլտվությամբ։
Արտաքին հղումներ
Կատեգորիա:Համաշխարհային ժառանգություն Լիբանանում Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Զբոսաշրջությունը Լիբանանում Կատեգորիա:Լիբանանի տեսարժան վայրեր
Ղարիբջանյան
Ղարիբջանյան, հայկական ազգանուն ։
Ծանոթագրություններ
Կատեգորիա:Հայկական ազգանուններ
Լուսաղբյուր (աղբյուր)
Լուսաղբյուր, Կեոզլու, աղբյուր Հայաստանի Վայոց ձորի մարզում` Խաչիկ գյուղից 3,5 կմ հյուսիս-արևմուտք ։ Կոչվել է Կեոզլու, քանի որ, ավանդության համաձայն, մի կույր մարդ, լվացվելով այս աղբյուրի ջրով, վերականգնում է տեսողությունը ։
Ծանոթագրություններ
Կատեգորիա:Աղբյուրներ այբբենական կարգով Կատեգորիա:Հայաստանի աղբյուրներ Կատեգորիա:Վայոց ձորի մարզի ջրագրություն
Զամբիական ֆունտ
Զամբիական ֆունտ (Zambian pound), Զամբիայի դրամական միավորը 1964-1968 թվականներին 1 ֆունտ = 20 շիլլինգ = 240պ։
Պատմություն
Զամբիական ֆունտը ներդրվել է 1964 թվականի նոյեմբերի 16-ին՝ փոխարինելով Ռոդեզիայի և Նյասալենդի ֆունտը 1:1 հարաբերակցությամբ։ 1965 թվականի դեկտեմբերի 15-ին Զամբիական ֆունտը դարձավ միակ օրինական վճարման միջոցը, սակայն Ռոդեզիայի և Նյասալենդի 3 պենս մետաղադրամները որոշ ժամանակ դեռ պահպանվում էին շրջանառության մեջ։
Ֆունտի ոսկու պարունակությունը սահմանվել է 2.48828 գ ոսկի, որը հավասար է ֆունտի ոսկու պարունակությանը։ Ֆունտի հետ հավասարությունը պահպանվեց մինչև 1967 թվականի նոյեմբերին ֆունտ ստեռլինգի արժեզրկումը։
1968 թվականի հունվարի 16 - ին ներդրվեց նոր դրամական միավոր՝ Զամբիական կվաչա։ Փոխանակումն իրականացվել է 1 ֆունտ = 2 կվաչի հարաբերակցությամբ։ Զամբիական ֆունտով թղթադրամներն ու մետաղադրամները շրջանառության մեջ օգտագործվել են մինչև 1974 թվականի հունվարի 31-ը։
Մետաղադրամներ և թղթադրամներ
Հատվել են 1 և 6 պենս, 1, 2 և 5 շիլլինգ անվանական արժեքներով մետաղադրամներ։
Թողարկվել են Զամբիայի բանկի 10 շիլլինգ, 1 և 5 ֆունտ անվանական արժեքով թղթադրամներ։
Գրականություն
Կատեգորիա:Շրջանառությունից հանված դրամներ Կատեգորիա:Աֆրիկյան արժույթներ Կատեգորիա:Ֆունտ Կատեգորիա:Զամբիա Կատեգորիա:1968 կազմալուծումներ
Americana (ալբոմ)
Americana, ամերիկյան The Offspring փանկ-ռոք խմբի 5-րդ ստուդիական ալբոմը, որի թողարկումը կայացավ 1998 թվականի նոյեմբերի 17-ին։ Խումբը ալբոմի աշխատանքները սկսեց իրենց նախորդ Ixnay on the Hombre ալբոմի համաշխարհային երաժշտական շրջագայության ժամանակ։ Ալբոմի երաժշտությունը փոփոխություններ է կրել. ձայնը ավելի հարուստ է դարձել, փոփ-փանկի ավելի շատ էլեմենտներ են ավելացել։